pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​PM pleased with positive sign of economic recovery through increase of tourism activities during Songkran
วันจันทร์ที่ 18 เมษายน 2565
​PM pleased with positive sign of economic recovery through increase of tourism activities during Songkran
​PM pleased with positive sign of economic recovery through increase of tourism activities during Songkran
April 18, 2022, at 10.55 hrs, at the Government House, following the meeting of the organizing committee on the celebration of the 100th birthday anniversary of Her Royal Highness Princess Galyani Vadhana, Prime Minister and Defense Minister Gen. Prayut Chan-o-cha met with the press and expressed pleasure that the Thai people got a chance to rest and return to their loved ones during the Songkran Holiday. He also disclosed that concerned agencies have been ordered to closely monitor post-Songkran COVID-19 situation, of which the consequence should be manifest in the next 7 days, and emphasized that those who attended Songkran activities or just returned from traveling were urged to do own monitoring and properly undergo the ATK test.
The Prime Minister was also pleased with constant economic recovery through an increase of tourism activities thanks to the long holidays, and added that this would make positive impact to other supply chains. However, everyone is strongly advised to continue to exercise caution and comply with the COVID-19 preventive measures.
The Prime Minister also stated that Thailand has various numbers of soft power potentials in its food, nature, and health, among others, on which the Government strives to promote among the international tourists and community.
รัฐบาลไทย-ข่าวทำเนียบรัฐบาล-ออมสินให้บริการตรวจเครดิตบูโรผ่านแอป MyMo แล้ว รับผลภายใน 24 ชม. เครื่องมือตรวจสุขภาพการเงินก่อนกู้ เพื่อวางแผนการเงินในอนาคต
วันศุกร์ที่ 1 ตุลาคม 2564
ออมสินให้บริการตรวจเครดิตบูโรผ่านแอป MyMo แล้ว รับผลภายใน 24 ชม. เครื่องมือตรวจสุขภาพการเงินก่อนกู้ เพื่อวางแผนการเงินในอนาคต
ธนาคารออมสินร่วมมือกับบริษัท ข้อมูลเครดิตแห่งชาติ จํากัด (เครดิตบูโร) อํานวยความสะดวกให้กับลูกค้าสามารถตรวจเช็คข้อมูลเครดิตการใช้บริการสินเชื่อกับสถาบันการเงิน และตรวจเช็คคะแนนเครดิต (Credit Scoring) ผ่านช่องทางออนไลน์บนแอป MyMo ของธนาคารออมสินได้แล้ว
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ธนาคารออมสินได้ร่วมมือกับบริษัท ข้อมูลเครดิตแห่งชาติ จํากัด (เครดิตบูโร) อํานวยความสะดวกให้กับลูกค้าสามารถตรวจเช็คข้อมูลเครดิตการใช้บริการสินเชื่อกับสถาบันการเงิน และตรวจเช็คคะแนนเครดิต (Credit Scoring) ผ่านช่องทางออนไลน์บนแอป MyMo ของธนาคารออมสินได้แล้ว ทั้งสะดวก รวดเร็ว ไม่ต้องเดินทาง และยังลดความเสี่ยงในสถานการณ์โควิด-19 ไม่ว่าจะอยู่พื้นที่ไหนก็ตรวจเช็คได้ โดยเข้าเมนู “ตรวจเครดิตบูโร” ที่หน้าจอหลักของ MyMo แล้วเลือกประเภทรายงานข้อมูลเครดิต หรือรายงานข้อมูลเครดิตพร้อมคะแนนเครดิต ซึ่งค่าบริการจะหักจากบัญชีเงินฝาก จากนั้นเลือกรับเอกสารทางอีเมลจะรู้ผลเร็วภายใน 24 ชั่วโมง แต่หากขอรับทางไปรษณีย์จะได้ภายใน 7 วันทําการ
อนึ่ง ในการตรวจเครดิตบูโรเป็นการเตรียมตัวก่อนไปขอสินเชื่อ ไม่ว่าจะกู้ซื้อบ้าน ซื้อรถ หรือขอบัตรเครดิต ได้ตรวจดูว่าข้อมูลถูกต้องหรือไม่ มีหนี้ที่ไม่ใช่ของเราอยู่ในบัญชีตัวเองหรือมีประวัติค้างชําระ ถ้าข้อมูลไม่ถูกต้องสามารถขอแก้ไขได้ หรือต้องการตรวจดูว่ามีสถานะปิดบัญชี ยอดหนี้เงินกู้ที่ต้องการตรวจเช็คนั้นเป็นศูนย์หรือยังหลังจากชําระหนี้ที่ค้างหมดไปแล้ว รวมทั้งยังได้ตรวจสอบความถูกต้องของข้อมูลส่วนตัว เช่น ชื่อ นามสกุล ที่อยู่ เป็นต้น
รัฐบาลไทย-ข่าวทำเนียบรัฐบาล-รมว.วธ. มอบเครื่องมือแพทย์ อุปกรณ์ทางการแพทย์ เวชภัณฑ์ และอาหารกลางวัน ให้แก่ผู้บริหารโรงพยาบาลวชิรพยาบาล
วันพุธที่ 30 มิถุนายน 2564
รมว.วธ. มอบเครื่องมือแพทย์ อุปกรณ์ทางการแพทย์ เวชภัณฑ์ และอาหารกลางวัน ให้แก่ผู้บริหารโรงพยาบาลวชิรพยาบาล
มอบเครื่องมือแพทย์ อุปกรณ์ทางการแพทย์ เวชภัณฑ์ และอาหารกลางวัน ให้แก่ผู้บริหารโรงพยาบาลวชิรพยาบาล เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน”
วันที่ ๓๐ มิถุนายน ๒๕๖๔ เวลา ๑๐.๐๐ น. กระทรวงวัฒนธรรม ร่วมกับ ดร.สมศักดิ์ และคุณหญิงปัทมา ลีสวัสดิ์ตระกูล มอบเครื่องมือแพทย์ อุปกรณ์ทางการแพทย์ เวชภัณฑ์ และอาหารกลางวัน ให้แก่ผู้บริหารโรงพยาบาลวชิรพยาบาล เพื่อเป็นกําลังใจแก่บุคลากรทางการแพทย์ ภายใต้โครงการ “ปันน้ําใจ คนไทยไม่ทิ้งกัน” โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธาน และ ผศ.จักราวุธ มณีฤทธิ์ คณบดีคณะแพทยศาสตร์วชิรพยาบาล มหาวิทยาลัยนวมินทราธิราช ผศ.นพ.พรชัย เดชานุวงษ์ ผู้อํานวยการโรงพยาบาลวชิรพยาบาล และ ผศ.นพ.วิโรจน์ รักษากุล รองคณบดีคณะแพทยศาสตร์วชิรพยาบาล มหาวิทยาลัยนวมินทราธิราช เป็นผู้รับมอบ ณ ชั้น ๖ อาคารเพชรรัตน์ โรงพยาบาลวชิรพยาบาล กรุงเทพฯ ทั้งนี้ นางยุพา ทวีวัฒนะกิจบวร ปลัดกระทรวงวัฒนธรรม ดร.สมศักดิ์ ลีสวัสดิ์ตระกูล คุณหญิงปัทมา ลีสวัสดิ์ตระกูล กรรมการบริหารคณะกรรมการโอลิมปิคแห่งประเทศไทยในพระบรมราชูปถัมภ์ นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม
รัฐบาลไทย-ข่าวทำเนียบรัฐบาล-นายกฯ เตรียมร่วมการประชุม BIMSTEC ครั้งที่ 5 (30 มี.ค. 65) และไทยพร้อมรับไม้ต่อจากศรีลังกาเป็น "ประธานการประชุมฯ" ครั้งต่อไป
วันอังคารที่ 29 มีนาคม 2565
นายกฯ เตรียมร่วมการประชุม BIMSTEC ครั้งที่ 5 (30 มี.ค. 65) และไทยพร้อมรับไม้ต่อจากศรีลังกาเป็น "ประธานการประชุมฯ" ครั้งต่อไป
.....
ใกล้เข้ามาแล้ว กับการประชุมผู้นําความริเริ่มแห่งอ่าวเบงกอล สําหรับความร่วมมือหลากหลายสาขาทางวิชาการและเศรษฐกิจ (BIMSTEC) ครั้งที่ 5 และการประชุมที่เกี่ยวข้อง จัดโดยประเทศศรีลังกาในวันที่ 30 มี.ค. 65 เวลา 09.50 น. (ระบบการประชุมทางไกล)
.
การประชุมครั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเข้าร่วมประชุมพร้อมกับผู้นําจากประเทศต่าง ๆ ได้แก่ บังคลาเทศ ภูฏาน อินเดีย เมียนมา เนปาล ศรีลังกา พร้อมกล่าวถ้อยแถลงในนามผู้นํารัฐบาลไทย ณ ทําเนียบรัฐบาล
.
นอกจากนี้ นายกฯ ในฐานะ "ตัวแทนประเทศไทย" จะร่วมพิธีรับมอบตําแหน่งประธาน BIMSTEC ครั้งต่อไป ต่อจากประเทศศรีลังกา (วาระ 2 ปี) มุ่งผลักดันประเด็นต่าง ๆ ให้เกิดผลเป็นรูปธรรมโดยเร็วในช่วงการดํารงตําแหน่งประธาน เช่น สนับสนุนการฟื้นตัวทางเศรษฐกิจหลังการแพร่ระบาดของโควิด-19 การเตรียมพร้อมเพื่อรับมือกับความท้าทายและวิกฤตรูปแบบต่าง ๆ เป็นต้น
.
อ่านเพิ่มเติม คลิกhttps://www.thaigov.go.th/news/contents/details/52983
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ โดยกรมประมง จับมือมูลนิธิเวิลด์วิว อินเตอร์เนชั่นแนล และมูลนิธิเวิลด์วิว ไคลเมท
วันศุกร์ที่ 10 มิถุนายน 2565
กระทรวงเกษตรฯ โดยกรมประมง จับมือมูลนิธิเวิลด์วิว อินเตอร์เนชั่นแนล และมูลนิธิเวิลด์วิว ไคลเมท
กระทรวงเกษตรฯ โดยกรมประมง จับมือมูลนิธิเวิลด์วิว อินเตอร์เนชั่นแนล และมูลนิธิเวิลด์วิว ไคลเมท ลงนามความร่วมมือด้านการฟื้นฟูทรัพยากรชายฝั่ง สู่การใช้ประโยชน์อย่างยั่งยืน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังร่วมพิธีลงนามและหารือความร่วมมือภายใต้บันทึกความเข้าใจ ระหว่าง กรมประมง มูลนิธิ เวิลด์วิว ไคลเมท และ Worldview International Foundation ณ กรมประมง ว่า การลงนามบันทึกความเข้าใจร่วมกันในการดําเนินงานกิจกรรมด้านการป้องกัน ฟื้นฟู อนุรักษ์ และพัฒนาระบบนิเวศทางทะเลและความหลากหลายทางชีวภาพของประเทศไทย ระหว่าง กรมประมง มูลนิธิ เวิลด์วิว ไคลเมท และ Worldview International Foundation มีวัตถุประสงค์เพื่อเพิ่มพื้นที่อนุรักษ์แหล่งอาศัยและความหลากหลายของสัตว์ทะเลในพื้นที่ชายฝั่งทะเล พร้อมขยายความร่วมมือระหว่างภาครัฐและภาคประชาสังคมสู่การสร้างงานและสร้างรายได้ให้กับชุมชน เพื่อการพัฒนาเศรษฐกิจที่ยั่งยืน นอกจากนี้ ยังเป็นการช่วยลดความเสี่ยงจากภัยธรรมชาติซึ่งเกิดจากการเปลี่ยนแปลงสภาพภูมิอากาศที่มีแนวโน้มรุนแรงขึ้น ซึ่งสอดคล้องกับนโยบายของรัฐบาล โดยเฉพาะเป้าหมายการพัฒนาอย่างยั่งยืน ปี พ.ศ. 2559 -2573 (Sustainable Development Goal:SDGs) เป้าหมายที่ 13 Climate Action ดําเนินการอย่างเร่งด่วนเพื่อต่อสู้กับการเปลี่ยนแปลงสภาพภูมิอากาศและผลกระทบที่เกิดขึ้น และเป้าหมายที่ 14 Life Below Water อนุรักษ์และใช้ประโยชน์จากมหาสมุทร ทะเล และทรัพยากรทางทะเลสําหรับการพัฒนาที่ยั่งยืนให้เป็นไปอย่างยั่งยืน และจากการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศสมัยที่ 26 (COP26) ที่เมืองกลาสโกว์ ประเทศสกอตแลนด์ นายกรัฐมนตรีได้ให้ความสําคัญกับการแก้ไขปัญหาภูมิอากาศอย่างเต็มที่และด้วยทุกวิถีทาง เพื่อให้ประเทศไทยบรรลุเป้าหมายความเป็นกลางทางคาร์บอน ภายในปี 2050 และบรรลุเป้าหมายการปล่อยก๊าซเรือนกระจกสุทธิเป็นศูนย์ได้ในปี 2065 ด้วย
สําหรับมูลนิธิเวิลด์วิว อินเตอร์เนชั่นแนล (WIF) และมูลนิธิ เวิลด์วิว ไคลเมท (WCF) เป็นองค์กรที่สนับสนุนการปกป้องและฟื้นฟูสิ่งแวดล้อมรวมถึงการพัฒนาความเป็นอยู่อย่างยั่งยืน ตามเป้าหมายการพัฒนาอย่างยั่งยืนขององค์การสหประชาชาติ (UN Sustainable Development Goals: SDGs) ในเป้าหมายที่ 13 Climate Action และเป้าหมายที่ 14 Life Below Water รวมถึงสนธิสัญญาปารีส (Paris Climate Agreement) โดยการลงนามบันทึกความเข้าใจในวันนี้ เป็นจุดเริ่มต้นของ กระทรวงเกษตรฯ โดยกรมประมง มูลนิธิ เวิลด์วิว ไคลเมท และ Worldview International Foundation ที่จะทําให้การอนุรักษ์ คุ้มครอง บํารุงรักษา ฟื้นฟูบริหารจัดการ และใช้หรือจัดให้มีการใช้ประโยชน์จากทรัพยากรธรรมชาติ สิ่งแวดล้อม และความหลากหลายทางชีวภาพ ให้เกิดประโยชน์ อย่างสมดุลและยั่งยืนเพื่อการพัฒนาอย่างยั่งยืนและขยายผลออกไปในวงกว้าง
รัฐบาลไทย-ข่าวทำเนียบรัฐบาล-ครม. จัดทำเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันอังคารที่ 24 พฤษภาคม 2565
ครม. จัดทําเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
ครม. จัดทําเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันที่ 24 พ.ค. 2565 นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรีเห็นชอบร่างกฎกระทรวงกําหนดลักษณะของเหรียญกษาปณ์ที่ระลึกเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาส มหามงคลเฉลิมพระชนมพรรษา 90 พรรษา 12 สิงหาคม 2565 พ.ศ. .... เพื่อ จัดทําเหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ใน 4 ลักษณะ ได้แก่ 1) เหรียญกษาปณ์ทองคํา ชนิดราคา 20,000 บาท 2) เหรียญกษาปณ์เงิน ชนิดราคา 1,000 บาท
3) เหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทขัดเงา และ
4) เหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา
ซึ่ง กระทรวงการคลัง ได้รับพระราชทานพระบรมราชานุญาตให้จัดทาเหรียญกษาปณ์ที่ระลึกตามแบบ ที่ทูลเกล้าฯ ถวายแล้ว เพื่อเป็นที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา ในวันที่ 12 ส.ค. 65
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 25 พฤสจิกายน 2564​ พบพนักงานติดเชื้อไวรัส COVID-19 จำนวน​ 1 ราย​ (1,238)
วันพฤหัสบดีที่ 25 พฤศจิกายน 2564
ประกาศ ขสมก. ประจําวันที่ 25 พฤสจิกายน 2564​ พบพนักงานติดเชื้อไวรัส COVID-19 จํานวน​ 1 ราย​  (1,238)
ประกาศ ขสมก. ประจําวันที่ 25 พฤสจิกายน 2564​ พบพนักงานติดเชื้อไวรัส COVID-19 จํานวน​ 1 ราย​  (1,238)
พนักงานเก็บค่าโดยสารรถธรรมดา สาย 185 เพศชาย อายุ 59 ปี (ปฏิบัติหน้าที่พนักงานเติมก๊าซรถโดยสารปรับอากาศ ณ อู่รังสิต เนื่องจากพนักงานรอเกษียณอายุ)
รัฐบาลไทย-ข่าวทำเนียบรัฐบาล-เริ่มแล้ว! กทม. ส่งทีมเคลื่อนที่เร็ว ลง 69 ชุมชน
วันพฤหัสบดีที่ 15 กรกฎาคม 2564
เริ่มแล้ว! กทม. ส่งทีมเคลื่อนที่เร็ว ลง 69 ชุมชน
....
ทีมเคลื่อนที่เร็วแบบเบ็ดเสร็จ CCRT หรือ Comprehensive Covid-19 Response Team ประกอบด้วย บุคลากรทางการแพทย์ เจ้าหน้าที่เขต ทหาร และตํารวจ จํานวน 69 ทีม ลงพื้นที่ 69 ชุมชน กทม. พร้อมชุดตรวจโควิด-19 Antigen Test Kit เพื่อระดมตรวจเชื้อในชุมชน
.
ผู้ติดเชื้ออาการระดับสีเขียว ที่สะดวกกักตัวที่บ้าน หรือ Home Isolation ทีมจะแนะนําวิธีการกักตัวที่ถูกต้องและให้ยาสมุนไพรฟ้าทะลายโจร ส่วนผู้ที่กักตัวที่บ้านไม่ได้ ทีมจะนําตัวส่งศูนย์พักคอย หรือ Community Isolation
.
ผู้ที่กักตัวที่บ้านและชุมชน จะได้รับการดูแลจากเจ้าหน้าที่ รพ. ในสังกัด กทม. และศูนย์บริการสาธารณสุข มีการติดตามและประเมินอาการอย่างใกล้ชิด หากผู้ป่วยมีอาการเพิ่มขึ้นจากระดับสีเขียว เป็นสีเหลือง จะรีบส่งเข้ารักษาใน รพ. อย่างปลอดภัย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธ.ก.ส. ชวนไปเยือนชุมชนท่องเที่ยวที่งดงาม กระตุ้นเศรษฐกิจไทยให้ยั่งยืน
วันศุกร์ที่ 5 พฤศจิกายน 2564
ธ.ก.ส. ชวนไปเยือนชุมชนท่องเที่ยวที่งดงาม กระตุ้นเศรษฐกิจไทยให้ยั่งยืน
ธ.ก.ส.เชิญชวนสัมผัสวิถีชีวิตชุมชน ณ ชุมชนท่องเที่ยว ธ.ก.ส. ที่ได้รับมาตรฐาน SHA (Safety & Health Administration) ของ ททท. เพื่อสร้างกําลังใจ สร้างรายได้ และเสริมความเข้มแข็งให้กับชุมชนเศรษฐกิจฐานรากของประเทศ
ธ.ก.ส.เชิญชวนสัมผัสวิถีชีวิตชุมชน ณ ชุมชนท่องเที่ยว ธ.ก.ส. ที่ได้รับมาตรฐาน SHA (Safety & Health Administration) ของ ททท. เพื่อสร้างกําลังใจ สร้างรายได้ และเสริมความเข้มแข็งให้กับชุมชนเศรษฐกิจฐานรากของประเทศ พร้อมแพ็คเกจท่องเที่ยวรับลมหนาวกับชุมชนทั่วไทย สมัครสมาชิกและจองแพ็กเกจท่องเที่ยวชุมชนได้สะดวกง่ายดายที่เว็บไซต์ www.chumchontongtiew.com
นายณรงค์ ขันติวิริยะกุล ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งสร้างความเข้มแข็งสู่เศรษฐกิจฐานรากผ่านการพัฒนาชุมชน ภายใต้หลักปรัชญาของเศรษฐกิจพอเพียง โดยผลักดันชุมชนที่มีศักยภาพ มีธรรมชาติที่งดงามและจุดขายด้านวัฒนธรรม อาหารของท้องถิ่นที่น่าสนใจ นํามาต่อยอดสู่การเป็นชุมชนท่องเที่ยว พร้อมพัฒนาให้ชุมชนได้รับมาตรฐาน SHA (Safety & Health Administration) ซึ่งเป็นมาตรฐานความปลอดภัยด้านสุขอนามัยเพื่อนักท่องเที่ยวจากการท่องเที่ยวแห่งประเทศไทย (ททท.) เช่น ชุมชนบ้านนาต้นจั่น อําเภอศรีสัชนาลัย จังหวัดสุโขทัย ซึ่งมีความโดดเด่นด้านวัฒนธรรมที่งดงาม รูปแบบวัฒนธรรมท้องถิ่นที่เป็นเอกลักษณ์ มีกิจกรรมที่น่าสนใจ ไม่ว่าจะเป็น วิถีการเรียนรู้การทําผ้า หมักโคลน การรับประทานข้าวเปิ๊บ ชมสะพานไม้กลางนาและวิวพระอาทิตย์ขึ้นท่ามกลางทะเลหมอก ชุมชนบ้านสนวนนอก อําเภอห้วยราช จังหวัดบุรีรัมย์ – สนุกสนานกับการนั่งรถกระสวยอวกาศหรือปั่นจักรยานชมทิวทัศน์หมู่บ้าน และชมสาธิตการทําผ้าไหม ชุมชนบ้านออนใต้ อําเภอสันกําแพง จังหวัดเชียงใหม่ – ชิลล์ ๆ กับการจิบกาแฟชมวิวหนองพญาพรหม ชมแหล่งประวัติศาสตร์วัดเชียงแสน-วัดป่าตึง ชมงานศิลป์ ฟังดนตรีพื้นบ้าน และแคมป์ปิ้งนอนชมดาว ชุมชนบ้านภู อําเภอหนองสูง จังหวัดมุกดาหาร - สัมผัสวิถีชีวิตของกลุ่มชาติพันธุ์ภูไท ชมวิวแก่งกะเบา ริมแม่น้ําโขง เรียนรู้วิธีการย้อมผ้าโดยใช้สีจากเปลือกต้นไม้และใบไม้ ชุมชนบ้านทะเลน้อย อําเภอแกลง จังหวัดระยอง - ชมประวัติศาสตร์วัดราชบัลลังก์ เรียนรู้การเพาะผักกระชับ กิจกรรมสานหมวกจากใบจาก ล่องเรือชมเหยี่ยวแดงและป่าชายเลน และชุมชนบ้านถ้ําเสือ อําเภออ่าวลึก จังหวัดกระบี่ – สนุกสนานกับกิจกรรมเพื่อสุขภาพและความงามด้วยการพอกโคลนร้อน ล่องคลอง ชมถ้ําลอด และชมวิถีชีวิตชาวประมง เป็นต้น
นายณรงค์กล่าวเพิ่มเติมว่า ธ.ก.ส. ขอเชิญชวนนักท่องเที่ยวทั้งชาวไทยและต่างประเทศร่วมเปิดประสบการณ์การท่องเที่ยวแบบเข้าถึงและใกล้ชิดวิถีแห่งความเป็นไทยที่แท้จริงกับการท่องเที่ยวชุมชน ซึ่งสามารถจองแพ็กเกจท่องเที่ยวล่วงหน้าได้ทางเว็บไซต์ www.chumchontongtiew.com โดยเลือกสมัครสมาชิก บันทึกรายละเอียด ชื่อ-นามสกุล หมายเลขโทรศัพท์มือถือ อีเมล รหัสผ่าน และที่อยู่ แล้วกดบันทึกข้อมูล จากนั้นจึงเข้าสู่เมนู รายการจองแพ็กเกจท่องเที่ยว จะปรากฏสถานที่ท่องเที่ยวหลากหลาย เลือกชุมชนท่องเที่ยวที่ท่านสนใจ โดยท่านจะพบรายละเอียดข้อมูลชุมชน ผู้ประสานงาน ที่พักชุมชน ผลิตภัณฑ์เด่นจากกลุ่มภายในชุมชน โปรแกรมท่องเที่ยว เลือกจองแพ็กเกจ หน้าจอการจองแพ็กเกจจะพบแบบฟอร์มและรายการจองแพ็กเกจท่องเที่ยว ทั้งนี้ นอกจากความสุข สนุกสนานที่ได้รับแล้ว ยังได้ร่วมเป็นส่วนหนึ่งในการสร้างกําลังใจให้กับชุมชนในการดูแลรักษาสิ่งแวดล้อม ขนบธรรมเนียม ประเพณี วัฒนธรรมอันงดงามให้อยู่คู่สังคมไทยอย่างยั่งยืนต่อไป
รัฐบาลไทย-ข่าวทำเนียบรัฐบาล-ผอ.ศบค. ได้มอบนโยบายให้หน่วยงานที่เกี่ยวข้องเตรียมพร้อมมาตรการเพื่อรองรับการเปิดประเทศให้ทันในช่วง High Season ในปีนี้
วันพุธที่ 15 กันยายน 2564
ผอ.ศบค. ได้มอบนโยบายให้หน่วยงานที่เกี่ยวข้องเตรียมพร้อมมาตรการเพื่อรองรับการเปิดประเทศให้ทันในช่วง High Season ในปีนี้
ผอ.ศบค. ได้มอบนโยบายให้หน่วยงานที่เกี่ยวข้องเตรียมพร้อมมาตรการเพื่อรองรับการเปิดประเทศให้ทันในช่วง High Season ในปีนี้
วันนี้ (15 กันยายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์โควิด-19 ตอบคําถามผู้ประกอบการด้านการท่องเที่ยวว่า ศบค. มีความพร้อมต่อแผนการเปิดประเทศรับนักท่องเที่ยวอย่างไรบ้าง เพื่อจักได้เตรียมความพร้อม นายแพทย์ทวีศิลป์ฯ กล่าวว่า นายกรัฐมนตรีในฐานะ ผอ.ศบค. ได้สั่งการให้มองไปถึงฤดูการท่องเที่ยวคือในช่วงไตรมาส 4 ของทุกปี หรือเรียกว่าช่วง High Season ว่าจะต้องมีการเตรียมตัวอย่างไรบ้าง โดยเมื่อวิถีชีวิตได้เปลี่ยนแปลงไปการอาศัยอยู่ร่วมกับโควิด -19 จําเป็นต้องปรับตัว จึงได้ให้นโยบายเพื่อให้เตรียมความพร้อมรองรับนักท่องเที่ยวไทยและต่างชาติให้ทันช่วง High Season หรือไตรมาสที่ 4 ของปีนี้
โดยมอบหมายให้ กระทรวงสาธารณสุข และกระทรวงการท่องเที่ยวและกีฬา ไปเตรียมดูพื้นที่นําร่องท่องเที่ยวปลอดภัยจากโควิด – 19 หรือ COVID Free Tourist Area Sandbox เช่นเดียวกับที่ Phuket Sandbox ที่ได้เปิดรองรับนักท่องเที่ยวแล้ว ดังนี้
1. ในเรื่องของพื้นที่ ว่าพื้นที่เป็นอย่างไรบ้าง อาทิเป็น เกาะหรือไม่ มีสนามบินหรือไม่ กําหนดเส้นทางเข้าออกได้อย่างชัดเจนหรือไม่
2. กําหนดมาตรการป้องกันโควิดในพื้นที่นั้นๆ ต้องได้รับความเห็นชอบในการดําเนินการ พิจารณาความพร้อมของประชาชนในพื้นที่ จํานวนการติดเชื้อในพื้นที่ว่ามีมากหรือไม่ จํานวนการฉีดวัคซีนในพื้นที่
3. ความสามารถในการรักษา ถ้าเกิดการระบาด การควบคุมโรค มีพื้นที่ บุคคลากรในการรักษาเหมาะสม เพียงพอหรือไม่ และได้มอบหมายให้ กระทรวงการท่องเที่ยวและกีฬา และกระทรวงมหาดไทย กําหนดพื้นที่นําร่อง หรือ sandbox อื่นๆ เพิ่มเติม โดยอาจกําหนดเป็น 2 ระยะ เพื่อทดลองดําเนินการตั้งแต่วันที่ 1 ต.ค. 2564 เป็นต้นไป ระยะที่สองอาจเป็นพื้นที่อื่น ๆ เพิ่มเติมที่มีความพร้อม เช่น พื้นที่ในต่างจังหวัด พื้นที่ที่เป็นแหล่งท่องเที่ยว อาจจะอยู่ในภาคตะวันออก ภาคเหนือ
ในโอกาสนี้ โฆษก ศบค. ได้ทิ้งท้าย เน้นย้ําว่า ขอให้การ์ดอย่าตก สวมใส่หน้ากากผ้าและหน้ากากอนามัย อย่าสัมผัสใบหน้า เว้นระยะห่าง รวมทั้งหากได้รับวัคซีนแล้ว ยังต้องคงมาตรการป้องกันตนเองอยู่เสมอเช่นกัน
รัฐบาลไทย-ข่าวทำเนียบรัฐบาล-พม. จัดประชุม คกก.ผู้สูงอายุแห่งชาติ เห็นชอบร่าง พ.ร.บ.ผู้สูงอายุ (ฉบับที่...) พ.ศ. ... พร้อมสนับสนุนเงินกู้ประกอบอาชีพ ปลอดดอกเบี้ย กว่า 105 ล้านบาท
วันศุกร์ที่ 10 มิถุนายน 2565
พม. จัดประชุม คกก.ผู้สูงอายุแห่งชาติ เห็นชอบร่าง พ.ร.บ.ผู้สูงอายุ (ฉบับที่...) พ.ศ. ... พร้อมสนับสนุนเงินกู้ประกอบอาชีพ ปลอดดอกเบี้ย กว่า 105 ล้านบาท
พม. จัดประชุม คกก.ผู้สูงอายุแห่งชาติ เห็นชอบร่าง พ.ร.บ.ผู้สูงอายุ (ฉบับที่...) พ.ศ. ... พร้อมสนับสนุนเงินกู้ประกอบอาชีพ ปลอดดอกเบี้ย กว่า 105 ล้านบาท
วันที่ 8 มิ.ย. 65 เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะกรรมการผู้สูงอายุแห่งชาติ ครั้งที่ 2/2565 ณ ห้องประชุม ชั้น 8 อาคารกรมพัฒนาสังคมและสวัสดิการ กระทรวง พม. สะพานขาว ถนนกรุงเกษม กทม. และผ่านระบบ Video Conference โปรแกรม Zoom Meeting ทั้งนี้ นางสุจิตรา พิทยานรเศรษฐ์ อธิบดีกรมกิจการผู้สูงอายุ ผู้แทนหน่วยงานที่เกี่ยวข้อง และผู้ทรงคุณวุฒิ เข้าร่วมประชุม
นายจุติ กล่าวว่า การประชุมคณะกรรมการผู้สูงอายุแห่งชาติ ครั้งที่ 2/2565 เพื่อขับเคลื่อนนโยบายการดําเนินงานด้านผู้สูงอายุในภาพรวมของประเทศ โดยที่ประชุมได้เห็นชอบร่างพระราชบัญญัติผู้สูงอายุ (ฉบับที่...) พ.ศ. ... เพื่อให้ผู้สูงอายุได้รับการคุ้มครอง ส่งเสริม สนับสนุนต่อสิทธิและประโยชน์ของผู้สูงอายุ โดยจะมีการเสนอคณะรัฐมนตรีพิจารณาต่อไป อีกทั้งที่ประชุมได้สนับสนุนการกู้ยืมเงินทุนประกอบอาชีพของผู้สูงอายุ โดยไม่คิดดอกเบี้ย จํานวน 3,624 ราย เป็นเงิน 105,347,180 บาท และโครงการที่ขอรับการสนับสนุนในการดําเนินโครงการ/กิจกรรมด้านผู้สูงอายุ จํานวน 134 โครงการ เป็นเงิน 15,243,791 บาท
รัฐบาลไทย-ข่าวทำเนียบรัฐบาล-รฟม. กำชับผู้รับจ้าง ขุดลอกท่อระบายน้ำและลำราง ในแนวก่อสร้างรถไฟฟ้า
วันพฤหัสบดีที่ 10 มีนาคม 2565
รฟม. กําชับผู้รับจ้าง ขุดลอกท่อระบายน้ําและลําราง ในแนวก่อสร้างรถไฟฟ้า
เพื่อเพิ่มประสิทธิภาพการระบายน้ํา โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) อย่างต่อเนื่อง
การรถไฟฟ้าขนส่งมวลชนแห่งประเทศไทย (รฟม.) ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้ติดตามให้ผู้รับจ้างก่อสร้างงานโยธาทุกสัญญา ดําเนินการลอกท่อระบายน้ํา และลํารางตลอดแนวเส้นทางโครงการฯ เพื่อป้องกันเศษวัสดุอุดตันในแนวก่อสร้างรถไฟฟ้า และเพิ่มประสิทธิภาพการระบายน้ําให้ดีมากยิ่งขึ้น โดย กิจการร่วมค้า ซีเคเอสที ผู้รับจ้างก่อสร้างงานโยธาอุโมงค์ทางวิ่งและสถานีใต้ดิน โครงการรถไฟฟ้าสายสีส้มฯ สัญญาที่ 1 ช่วงศูนย์วัฒนธรรมฯ - รามคําแหง 12 ได้ดําเนินการลอกท่อระบายน้ําแนวถนนรัชดาภิเษก ถนนวัฒนธรรม ถนนเทียมร่วมมิตร และถนนพระราม 9 ตั้งแต่บริเวณพื้นที่ก่อสร้างสถานีศูนย์วัฒนธรรมแห่งประเทศไทย สถานี รฟม. และสถานีวัดพระราม 9
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้างฯ ลอกท่อระบายน้ําตามแนวก่อสร้างรถไฟฟ้าอย่างต่อเนื่องทุกๆ 3 เดือน และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine
รัฐบาลไทย-ข่าวทำเนียบรัฐบาล-นายกฯซื้อลำไย มังคุด เงาะรวม 1 ตัน อุดหนุนโครงการ
วันอังคารที่ 3 สิงหาคม 2564
นายกฯซื้อลําไย มังคุด เงาะรวม 1 ตัน อุดหนุนโครงการ
นายกรัฐมนตรี ซื้อลําไย มังคุด เงาะรวม 1 ตัน อุดหนุนโครงการ"เกษตรกรแฮปปี้” สั่งผลไม้ออนไลน์ไปรษณีย์ส่งฟรี มอบเจ้าหน้าที่ปฏิบัติงานด่านหน้า เชิญชวนครม. และประชาชนช่วยเหลือชาวสวนผลไม้
วันนี้ (3 ส.ค.64) นางสาวรัชดา ธนาดิเรก รองโฆษกประจํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมขอบคุณกระทรวงพาณิชย์ กระทรวงเกษตรและสหกรณ์ และไปรษณีย์ไทย ที่จัดโครงการ "เกษตรกรHappy " เพื่อส่งเสริมการขายผลไม้ไทย โดยเช้านี้ นายกรัฐมนตรีได้สั่งซื้อมังคุด เงาะ ลําไยกับสหกรณ์การเกษตรเพื่อการตลาดลูกค้า ธกส. ผ่านเพจไปรษณีย์ไทย จํานวน 1 ตัน เพื่อช่วยเหลือเกษตรกร และให้จัดส่งหน่วยงานที่เกี่ยวข้องนําไปมอบต่อเจ้าหน้าที่และจิตอาสาด่านหน้า พร้อมเชิญชวนคณะรัฐมนตรีร่วมอุดหนุน ช่วยเกษตรกรชวนสวนผลไม้ด้วย
นางสาวรัชดา ฯ ยังเปิดเผยว่า ในที่ประชุม ครม. นายกรัฐมนตรีชื่นชมการจัดทําการส่งเสริมการขายผลไม้ไทย โครงการ" เกษตรกรHappy " ซึ่งเป็นอีกมาตรการหนึ่งในการช่วยเหลือเกษตรกรทั้งภาคเหนือและภาคใต้ ที่ประสบปัญหาผลผลิตล้นตลาด ราคาตกต่ําในขณะนี้ สาเหตุสําคัญมาจากสถานการณ์โควิด-19ที่ทําให้การกระจายผลไม้ทําได้ยากขึ้น ขาดแรงงาน รวมทั้งการส่งออกไปตลาดต่างประเทศ เช่น จีน ก็ติดขัดจากการตรวจเข้มและปัญหาการข้ามแดน ดังนั้น กระทรวงพาณิชน์ กระทรวงเกษตรและสหกรณ์ และไปรษณีย์ไทย ได้จัดโครงการส่งเสริมการขายสินค้าเกษตรออนไลน์บนแพลตฟอร์มของไปรษณีย์ไทย ทาง facebook : Thailandpostmart และเว็บไซต์ของไปรษณีย์ไทย www.Thailandpostmart.com ได้แก่ มังคุด จ.นครศรีธรรมราช เงาะ จ.สุราษฎร์ธานี และลําไย จ.พะเยา ด้วยการการตลาดแบบใหม่ใช้ช่องทาง Line My Shop และ QR Code ให้ผู้ซื้อ/ลูกค้า ทราบข้อมูลเกี่ยวกับผลไม้และราคาที่นํามาขายและสามารถสแกนซื้อที่ QR Code ของโครงการได้เลย โดยกระทรวงพาณิชย์ จะสนับสนุนค่าขนส่งและค่ากล่องให้กับประชาชนที่สั่งซื้อผลไม้ออนไลน์ผ่าน Thailandpostmart ของไปรษณีย์ซึ่งไปรษณีย์ไทยจัดส่งให้ฟรีทั่วไทยด้วย
"โครงการเกษตรกรHappy" ยังเป็นการเดินหน้าตามนโยบายของนายกรัฐมนตรีพลเอกประยุทธ์ จันทร์โอชา เพื่อส่งเสริมให้เกษตรกรไทยเรียนรู้และใช้ประโยชน์จากการค้าออนไลน์สอดคล้องกับการเปลี่ยนแปลงของเทคโนโลยีและพฤติกรรมผู้บริโภค รวมทั้งเพิ่มความปลอดภัยทั้งผู้จําหน่ายและผู้บริโภคในช่วงสถานการณ์โควิด-19 แพร่ระบาดด้วย
-------------
รัฐบาลไทย-ข่าวทำเนียบรัฐบาล-สธ.ชี้การทำ HI,CI ในผู้ติดเชื้อโควิดกลุ่มสีเขียว ช่วยลดการใช้เตียงในโรงพยาบาล
วันอาทิตย์ที่ 1 สิงหาคม 2564
สธ.ชี้การทํา HI,CI ในผู้ติดเชื้อโควิดกลุ่มสีเขียว ช่วยลดการใช้เตียงในโรงพยาบาล
กระทรวงสาธารณสุข เผยการทํา Home Isolation , Community Isolation ในผู้ติดเชื้อโควิด 19 กลุ่มสีเขียวไม่มีอาการ หรือมีอาการเล็กน้อย ซึ่งพบร้อยละ 85 ของผู้ติดเชื้อทั้งหมด ช่วยลดการใช้เตียงในโรงพยาบาลช่วยผู้ติดเชื้อที่มีอาการปานกลางและรุนแรง
กระทรวงสาธารณสุข เผยการทํา Home Isolation , Community Isolation ในผู้ติดเชื้อโควิด 19 กลุ่มสีเขียวไม่มีอาการ หรือมีอาการเล็กน้อย ซึ่งพบร้อยละ 85 ของผู้ติดเชื้อทั้งหมด ช่วยลดการใช้เตียงในโรงพยาบาลช่วยผู้ติดเชื้อที่มีอาการปานกลางและรุนแรง หรือกลุ่มสีเหลือง สีแดงได้รับการดูแลเต็มที่
นายแพทย์ธงชัย กีรติหัตถยากร รองปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้ปรับมาตรการดูแลผู้ติดเชื้อโควิดให้สอดคล้องกับสถานการณ์การแพร่ระบาดของโรค จากสายพันธุ์เดลต้าที่ระบาดได้รวดเร็ว ทําให้พบผู้ติดเชื้อจํานวนมาก ความต้องการเตียงจึงมีมากขึ้น อย่างไรก็ตาม พบว่าจํานวนผู้ติดเชื้อทั้งหมด มีประมาณร้อยละ 15 ที่มีอาการปานกลางหรืออาการรุนแรง ต้องรับไว้ในโรงพยาบาลและต้องการใช้เครื่องมือแพทย์ ซึ่งส่วนมากอยู่ในกลุ่มผู้สูงอายุ ผู้มีโรคเรื้อรัง รวมถึงคนอ้วน ซึ่งส่วนใหญ่อีกร้อยละ 85 จะมีอาการเล็กน้อยหรือไม่มีอาการเลย ไม่จําเป็นต้องอยู่โรงพยาบาล ร่างกายจะสร้างภูมิคุ้มกัน ทําลายเชื้อโรคได้ดี สามารถทํา Home Isolation อยู่ที่บ้านได้ และต้องทําการกันป้องกันไม่ให้มีการติดเชื้อสู่คนในครอบครัวรวมทั้งพี่น้องที่อยู่ด้วย แต่หากไม่สามารถอยู่ที่บ้านได้ จะนํามาอยู่รวมกันเป็น Community Isolation โดยให้ชุมชนช่วยกันดูแล เพื่อจะได้มีเตียงเพียงพอสําหรับให้ผู้ติดเชื้อกลุ่มสีเหลือง สีแดงได้รับการดูแลอย่างเต็มที่
นายแพทย์ธงชัยกล่าวต่อว่า หลังทราบผลการติดเชื้อ ให้ตรวจสอบอาการตนเอง หากไม่มีไข้ หรือมีไข้ต่ําๆ ไม่มีอาการหายใจเร็ว หายใจลําบาก เหนื่อยหอบ สามารถอยู่ที่บ้านได้ ให้โทรไปได้ที่สายด่วน สปสช. 1330 กด 14 จะได้รับการติดต่อกลับพร้อมนําชุดเซ็ตในการดูแลตัวเองที่บ้านไปให้ เช่น ปรอท ที่วัดออกซิเจน ยาฟ้าทะลายโจร หรือยาฟาวิพิราเวียร์ทานที่บ้านได้เลย และจะมีเจ้าหน้าที่ติดต่อประสานติดตามอาการวันละ 2 ครั้ง หากเริ่มมีอาการที่หนักขึ้น เช่น หายใจติดขัด ไอ แน่นหน้าอก ออกซิเจนต่ํา ก็จะมีรถไปรับ มารักษาที่โรงพยาบาล
*********************************** 1 สิงหาคม 2564
รัฐบาลไทย-ข่าวทำเนียบรัฐบาล-พม. จับมือ ม.สวนดุสิต หนุนอาชีพบัตเลอร์ เป็น Soft Power สร้างโอกาสทำงานต่างประเทศ
วันพฤหัสบดีที่ 19 พฤษภาคม 2565
พม. จับมือ ม.สวนดุสิต หนุนอาชีพบัตเลอร์ เป็น Soft Power สร้างโอกาสทํางานต่างประเทศ
พม. จับมือ ม.สวนดุสิต หนุนอาชีพบัตเลอร์ เป็น Soft Power สร้างโอกาสทํางานต่างประเทศ
วันนี้ (19 พ.ค. 65) เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีปิดการอบรมเชิงปฏิบัติการบัตเลอร์ (Butler) มืออาชีพ พร้อมมอบประกาศนียบัตรและถุงมือบัตเลอร์ให้กับผู้สําเร็จการอบรม จํานวน 20 คน โดยมี นางจินตนา จันทร์บํารุง อธิบดีกรมกิจการสตรีและสถาบันครอบครัว กล่าวรายงาน ณ ห้องกุมาริกา ชั้น 2 โรงแรมสวนดุสิตเพลส มหาวิทยาลัยสวนดุสิต
นายจุติกล่าวว่า สืบเนื่องจาก กระทรวง พม. โดยกรมกิจการสตรีและสถาบันครอบครัว (สค.) ได้ดําเนินโครงการพัฒนาหลักสูตรบัตเลอร์ (Butler) เพื่อการประกอบอาชีพ เป็นการส่งเสริมอาชีพใหม่ๆ ที่เป็นอาชีพขาดแคลนซึ่งตลาดแรงงานมีความต้องการสูง และสามารถสร้างรายได้ดีอย่างมั่นคง โดยมีผู้ผ่านการอบรม 2 รุ่น จํานวนทั้งสิ้น 41 คน และปี 2565 กระทรวง พม. โดย สค. ได้ขับเคลื่อนงานอย่างต่อเนื่อง โดยได้จัดอบรมเชิงปฏิบัติการบัตเลอร์ (Butler) มืออาชีพ เป็นการต่อยอดความรู้ เทคนิค และทักษะให้กับกลุ่มเป้าหมายที่ต้องการประกอบอาชีพในเส้นทางของบัตเลอร์ ได้แก่ Butler Mindset ความต้องการและความคาดหวังเพื่อการสร้างการบริการที่เหนือความคาดหมาย ขอบข่ายบัตเลอร์มืออาชีพ การพัฒนาบุคลิกภาพภายนอกสู่มืออาชีพ มารยาทสังคมและการเข้าสังคมชั้นสูง อาหารและเครื่องดื่มและการบริการอาหารสําหรับชนชั้นสูง และการดูแล Luxury Brand ตลอดจนการดูแลเสื้อผ้า และเครื่องแต่งกาย และเทคโนโลยีที่จําเป็นสําหรับงานบัตเลอร์ ทั้งนี้ มีผู้เข้ารับการอบรมในครั้งนี้ จํานวน 20 คน ประกอบด้วย ผู้ที่เคยสมัครและเคยเข้าร่วมโครงการพัฒนาหลักสูตรบัตเลอร์ (Butler) เพื่อการประกอบอาชีพ จํานวน 14 คน ประชาชนและบุคลากรด้านการบริการ จํานวน 6 คน โดยมีโรงเรียนการท่องเที่ยวและการบริการ มหาวิทยาลัยสวนดุสิต เป็น Partner ที่ดีและมีคุณภาพ ที่สนับสนุนการอบรมตั้งแต่การวางระบบวิชาในการเรียนการสอน การประสานเครือข่ายวิทยากรที่มีคุณภาพ การคัดสรรกิจกรรมที่จําเป็นสําหรับการฝึกปฏิบัติ ตลอดจนความเอาใจใส่ในการแลกเปลี่ยนเรียนรู้ และความเข้มงวดในการประเมินผล
นายจุติกล่าวเพิ่มเติมว่า วันนี้ เป็นวันแสดงผลสัมฤทธิ์ของนโยบายรัฐบาลที่ต้องการสร้างอาชีพใหม่ๆ ที่มีรายได้สูงและรองรับกับการเปลี่ยนแปลงของโลก ซึ่งอาชีพบัตเลอร์ เราได้ทําเป็นมืออาชีพ และเป็นทูตของประเทศไทยในความเป็นไทย ซึ่งสอดคล้องกับ Soft Power คือมหาอํานาจทางวัฒนธรรมอันเป็นเสน่ห์ของประเทศไทยที่จะสามารถสร้างรายได้และสร้างงานให้กับคนทั้งประเทศได้ ทั้งนี้ ขอขอบคุณมหาวิทยาลัยสวนดุสิต และเราได้ทํางานกับทุกกระทรวงอย่างต่อเนื่อง เพื่อพัฒนาให้เป็นคนที่สามารถสร้างชื่อเสียง สร้างรายได้เข้าประเทศอย่างยั่งยืน อย่างไรก็ตาม อาชีพบัตเลอร์ต้องพัฒนาอย่างต่อเนื่อง เพื่อสร้างโอกาสการทํางานต่างประเทศ และโอกาสของประเทศไทยที่เป็นประเทศที่น่าอยู่ให้ชาวต่างชาติอยากมาใช้ชีวิตเกษียณ ดังนั้น จะเป็นการสอดรับและสร้างโครงสร้างพื้นฐานด้านทรัพยากรมนุษย์สําหรับธุรกิจนี้ให้ดําเนินไปได้อย่างดี อีกทั้งเป็นการสร้างความยั่งยืนในเรื่องของ Soft Power ด้วยมาตรฐานการบริการที่มีคุณภาพ
รัฐบาลไทย-ข่าวทำเนียบรัฐบาล-เพิ่มสิทธิประโยชน์ส่งเสริมการลงทุนแบตเตอรี่รถยนต์ไฟฟ้า
วันอังคารที่ 21 มิถุนายน 2565
เพิ่มสิทธิประโยชน์ส่งเสริมการลงทุนแบตเตอรี่รถยนต์ไฟฟ้า
วันอาทิตย์ที่ 19 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมอุตสาหกรรมยานยนต์ไฟฟ้าอย่างต่อเนื่อง โดยคณะกรรมการส่งเสริมการลงทุน หรือ บีโอไอ เพิ่มสิทธิประโยชน์ให้เกิดการลงทุนผลิตแบตเตอรี่ยานพาหนะไฟฟ้าที่ใช้เทคโนโลยีขั้นสูงในการผลิตแบตเตอรี่ระดับเซลล์ ระดับโมดูล และแบตเตอรี่ที่มีความจุสูง โดยเพิ่มระยะเวลาลดหย่อนอากรขาเข้าวัตถุดิบและวัสดุจําเป็นในกรณีผลิตจําหน่ายในประเทศ จาก 2 ปี เป็น 5 ปี โครงการที่ได้รับอนุมัติแล้ว สามารถแก้ไขเพื่อขอรับสิทธิประโยชน์ใหม่นี้ได้ ทั้งนี้ ในปัจจุบันมีโครงการได้รับการส่งเสริมการลงทุนจากบีโอไอ ในกิจการผลิตแบตเตอรี่สําหรับยานพาหนะไฟฟ้า 16 โครงการ จาก 10 บริษัท เงินลงทุนรวม 4,820 ล้านบาท และกิจการผลิตแบตเตอรี่ที่มีความจุสูง 3 โครงการ มูลค่าเงินลงทุน 6,746 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บขส. พร้อมกลับมาเปิดให้บริการเดินรถเส้นทางระหว่างประเทศไทย - สปป.ลาว รวม 10 เส้นทาง เริ่มตั้งแต่ 15 มิ.ย. นี้
วันเสาร์ที่ 28 พฤษภาคม 2565
บขส. พร้อมกลับมาเปิดให้บริการเดินรถเส้นทางระหว่างประเทศไทย - สปป.ลาว รวม 10 เส้นทาง เริ่มตั้งแต่ 15 มิ.ย. นี้
สอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัดกระทรวงคมนาคม เปิดเผยว่า บริษัท ขนส่ง จํากัด (บขส.) เตรียมกลับมาเปิดให้บริการเดินรถเส้นทางระหว่างประเทศไทย - สปป.ลาว เพิ่มเติมอีก 9 เส้นทาง จากเดิมที่เปิดให้บริการในเส้นทางมุกดาหาร - สะหวันนะเขต ไปแล้วเมื่อวันที่ 9 พฤษภาคมที่ผ่านมา จํานวน 1 เส้นทาง รวมเป็น 10 เส้นทาง ประกอบด้วย เส้นทางหนองคาย - นครหลวงเวียงจันทร์ อุดรธานี - นครหลวงเวียงจันทร์ อุบลราชธานี - เมืองปากเซ ขอนแก่น - นครหลวงเวียงจันทร์ กรุงเทพมหานคร - นครหลวงเวียงจันทร์ นครพนม - ท่าแขก อุดรธานี - ท่าอากาศยานอุดรฯ - หนองคาย - วังเวียง เชียงราย - แขวงบ่อแก้ว และ เส้นทางเลย - แขวงหลวงพระบาง ทั้งนี้คาดว่าจะเริ่มเปิดให้บริการได้ในวันที่ 15 มิถุนายน 2565 ผู้ใช้บริการสามารถจองตั๋ว บขส. ได้ที่ช่องจําหน่ายตั๋วของ บขส. ทั่วประเทศ หรือผ่านทางออนไลน์ Application : E-ticket , Website บขส.
ส่วนเส้นทางระหว่างประเทศไทย - สปป.ลาว จํานวน 3 เส้นทาง ได้แก่ เส้นทางเชียงใหม่ - แขวงหลวงพระบาง กรุงเทพมหานคร - เมืองปากเซ น่าน - แขวงหลวงพระบาง และเส้นทางระหว่างประเทศไทย - กัมพูชา จํานวน 2 เส้นทาง ได้แก่เส้นทาง กรุงเทพมหานคร - อรัญประเทศ - ปอยเปต - เสียมราฐ กรุงเทพมหานคร - อรัญประเทศ - ปอยเปต - พนมเปญ ยังไม่เปิดให้บริการ
กรรมการผู้จัดการใหญ่ บขส. กล่าวด้วยว่า สําหรับเส้นทางในประเทศ บขส. ยังคงเปิดให้บริการ ในเส้นทางภาคเหนือ 14 เส้นทาง 40 เที่ยววิ่ง ภาคตะวันออกเฉียงเหนือและภาคตะวันออก 24 เส้นทาง 54 เที่ยววิ่ง และเส้นทางภาคใต้ 13 เส้นทาง 36 เที่ยววิ่ง ทั้งนี้ การเดินทางเส้นทางในประเทศ ผู้โดยสารที่สมัครสมาชิก บขส. Card จะได้รับสิทธิ์ส่วนลดค่าโดยสาร 5% ทันที ส่วนนักศึกษาและบุคลากรในสังกัดกระทรวงคมนาคม จะได้รับส่วนลดค่าโดยสาร 10% (ไม่รวมค่าธรรมเนียม) ตามเงื่อนไขที่ บขส. กําหนด รวมทั้ง บขส. จะขยายสิทธิพิเศษส่วนลดค่าโดยสาร ไปยังกลุ่มจิตอาสา อสม., อพปร. ในเร็ว ๆ นี้ด้วย นอกจากนี้ บขส. ได้ยกเว้นและลดหย่อนค่าโดยสารให้แก่บุคคลตามเงื่อนไขที่ กรมการขนส่งทางบก (ขบ.) กําหนด โดยสามารถตรวจสอบข้อมูลเพิ่มเติมได้ที่เว็บไซต์ บขส. transport.co.th หรือสอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.เฉลิมชัย ห่วงใยพี่น้องชาว อ.สิชล จ.นครศรีธรรมราช ที่ประสบปัญหาอุทกภัย สั่งหน่วยงานในสังกัด เร่งสำรวจพื้นที่เสียหาย
วันเสาร์ที่ 9 เมษายน 2565
รมว.เฉลิมชัย ห่วงใยพี่น้องชาว อ.สิชล จ.นครศรีธรรมราช ที่ประสบปัญหาอุทกภัย สั่งหน่วยงานในสังกัด เร่งสํารวจพื้นที่เสียหาย
รมว.เฉลิมชัย ห่วงใยพี่น้องชาว อ.สิชล จ.นครศรีธรรมราช ที่ประสบปัญหาอุทกภัย สั่งหน่วยงานในสังกัด เร่งสํารวจพื้นที่เสียหาย เพื่อบรรเทาความเดือดร้อนให้พี่น้องประชาชนอย่างเร็วที่สุด
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบสิ่งของช่วยเหลือผู้ประสบอุทกภัย พร้อมพบปะเกษตรกรและประชาชนในพื้นที่ ณ ที่ว่าการอําเภอสิชล อ.สิชล จ.นครศรีธรรมราช ซึ่งพื้นที่อําเภอสิชลได้เกิดสถานการณ์อุทกภัยขึ้นในพื้นที่ ตั้งแต่วันที่ 4 - 5 เมษายน 2565 ที่ผ่านมา ทําให้น้ําป่าไหลหลาก น้ําเอ่อล้นตลิ่ง เข้าท่วมพื้นที่ในเขตอําเภอสิชลทุกหมู่บ้านทุกตําบล เป็นเหตุให้ราษฎรได้รับผลกระทบเป็นวงกว้าง ทรัพย์สินและพืชผลทางการเกษตรได้รับความเสียหาย ถนนหลายสายถูกตัดขาด
จากการสํารวจข้อมูลเบื้องต้นมีหมู่บ้าน/ชุมชน ที่ได้รับผลกระทบจากสถานการณ์อุทกภัยในครั้งนี้ ส่งผลให้ทรัพย์สินของราษฎรและสิ่งสาธารณประโยชน์ได้รับความเสี่ยหาย ทั้งบ้านเรือน ส่วนราชการ ด้านการเกษตร พืชผลเสียหาย 465 ไร่ ด้านปศุสัตว์ โค 10 ตัว สุกร 12 ตัว ไก่พื้นเมือง 77 ตัว ด้านประมง เป็นประมงน้ําจืด 30 ราย พื้นที่ 20 ไร่ บ่อกุ้ง จํานวน 50 ราย พื้นที่ 330 ไร่ ด้านสิ่งสาธารณประโยชน์ ถนน 67 สาย สะพาน 1 แห่ง สะพานน้ําล้น 4 แห่ง คอสะพาน 7 แก่ง และฝายชะลอน้ํา 7 แห่ง
ทั้งนี้ กระทรวงเกษตรและสหกรณ์ ได้ร่วมกับส่วนราชการต่าง ๆ ฝ่ายปกครอง ทหารตํารวจ องค์กรปกครองส่วนท้องถิ่น มูลนิธิกู้ชีพ กู้ภัยต่าง ๆ หน่วยงานเอกชน ได้นํากําลังเจ้าหน้าที่ช่วยเหลือพี่น้องประชาชนชาวอําเภอสิชลอย่างเต็มความสามารถ จึงทําให้ไม่มีผู้ได้รับบาดเจ็บหรือเสียชีวิต และในขณะนี้สถานการณ์อุทกภัยในพื้นที่ได้กลับสู่สภาวะปกติแล้ว ส่วนราชการ องค์กรปกครองส่วนท้องถิ่นกําลังเร่งสํารวจความเสียหายเพื่อให้ความช่วยเหลือผู้ประสบอุทกภัยและฟื้นฟูสิ่งสาธารณูปโภคให้กลับคืนสู่สภาพเดิมต่อไป
"ตั้งแต่ได้ทราบข่าวการเกิดอุทกภัยขึ้นในพื้นที่ อ.สิชล จ.นครศรีธรรมราช ทําให้เกิดความเป็นห่วงพี่น้องประชาชน จึงได้มอบหมายหน่วยงานในสังกัด ลงพื้นที่สํารวจความเสียหาย และหาแนวทางแก้ไขปัญหาเฉพาะหน้าอย่างเร่งด่วน พร้อมทั้งให้จัดเครื่องจักรเครื่องมือให้พร้อมสําหรับแก้ไขสถานการณ์ดังกล่าว เพื่อบรรเทาความเดือดร้อนของประชาชนอย่างเร็วที่สุด" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-สธ.ส่งสสจ.กาญจนบุรี ตรวจสอบกรณีร้องเรียน ศูนย์บำบัดผู้ติดยาเสพติด จ.กาญจนบุรี
วันจันทร์ที่ 20 กันยายน 2564
สธ.ส่งสสจ.กาญจนบุรี ตรวจสอบกรณีร้องเรียน ศูนย์บําบัดผู้ติดยาเสพติด จ.กาญจนบุรี
กระทรวงสาธารณสุข ให้สํานักงานสาธารณสุขจังหวัดกาญจนบุรี ลงพื้นที่ตรวจสอบข้อเท็จจริง กรณีมีข้อร้องเรียนศูนย์สงเคราะห์บําบัดฟื้นฟูสมรรถภาพผู้ติดยาเสพติด
กระทรวงสาธารณสุข ให้สํานักงานสาธารณสุขจังหวัดกาญจนบุรี ลงพื้นที่ตรวจสอบข้อเท็จจริง กรณีมีข้อร้องเรียนศูนย์สงเคราะห์บําบัดฟื้นฟูสมรรถภาพผู้ติดยาเสพติด วัดท่าพุราษฎร์บํารุง อําเภอด่านมะขามเตี้ย จังหวัดกาญจนบุรี ไม่ปฏิบัติเป็นไปตามมาตรฐานพระราชบัญญัติ ฟื้นฟูสมรรถภาพผู้ติดยาเสพติด พ.ศ. 2545
วันนี้ (20 กันยายน 2564) ที่กระทรวงสาธารณสุข นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข พร้อมด้วย นายแพทย์มานัส โพธาภรณ์ รองอธิบดีกรมการแพทย์ ให้สัมภาษณ์ภายหลัง รับหนังสือร้องเรียนจากทนายไพศาล เรืองฤทธิ์ และคณะ ว่า เนื่องจากมีผู้เสียหายร้องเรียนว่าศูนย์สงเคราะห์บําบัดฟื้นฟูสมรรถภาพผู้ติดยาเสพติด วัดท่าพุราษฎร์บํารุง อําเภอด่านมะขามเตี้ย จังหวัดกาญจนบุรี มีการทําร้ายร่างกายผู้เข้ารับการบําบัด และเรียกรับเงินในจํานวนที่สูงมาก จึงขอให้กระทรวงสาธารณสุขทําการตรวจสอบ
เบื้องต้นได้ประสานสํานักงานสาธารณสุขจังหวัดกาญจนบุรีลงไปตรวจสอบข้อเท็จริงว่าศูนย์ฯ มีการกระทําผิดตามที่ได้รับข้อร้องเรียนหรือไม่ รวมทั้งให้การบําบัดฟื้นฟูสมรรถภาพผู้ติดยาเสพติด เป็นไปตามพระราชบัญญัติฟื้นฟูสมรรถภาพผู้ติดยาเสพติด พ.ศ. 2545 หรือไม่ หากพบว่ากระทําความผิดจริงจะดําเนินการตามกฎหมายต่อไป
**************************************** 20 กันยายน 2564
************************************
รัฐบาลไทย-ข่าวทำเนียบรัฐบาล- มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
วันศุกร์ที่ 2 กรกฎาคม 2564
มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
ไฟเขียว! มาตรการ "เยียวยา" ลูกจ้างและผู้ประกอบการ ในพื้นที่ 6 จังหวัด
ภายหลังการออกมาตรการเพื่อสกัดกั้นการแพร่ระบาดของโรคโควิด-19 ในพื้นที่ต่าง ๆ ตามข้อกําหนดของศบค. (ฉบับที่ 25) ล่าสุด รัฐบาลได้เห็นชอบมาตรการช่วยเหลือในระยะเร่งด่วนสําหรับกลุ่มแรงงานและผู้ประกอบการ ทั้งที่อยู่ในระบบและนอกระบบประกันสังคม ในพื้นที่ควบคุมสูงสุดและเข้มงวด ที่ได้รับผลกระทบจากการปฏิบัติตามข้อกําหนดดังกล่าว ได้แก่ กรุงเทพมหานครและปริมณฑล (จังหวัดนครปฐม นนทบุรี ปทุมธานี สมุทรปราการ และสมุทรสาคร) เป็นระยะเวลา 1 เดือน
.
สําหรับรูปแบบการช่วยเหลือ แบ่งออกเป็น 2 กลุ่มกิจการดังนี้
กิจการในระบบประกันสังคม
อัลบั้มภาพ
ข่าวที่เกี่ยวข้อง
ครม...
...
...
ดีเดย์ 14...
...
รัฐบาลไทย-ข่าวทำเนียบรัฐบาล-รมช.มนัญญา เกาะติดเตรียมความพร้อมมาตรการส่งออกทุเรียนไทยปลอดเชื้อ Covid-19
วันพุธที่ 30 มีนาคม 2565
รมช.มนัญญา เกาะติดเตรียมความพร้อมมาตรการส่งออกทุเรียนไทยปลอดเชื้อ Covid-19
รมช.มนัญญา เกาะติดเตรียมความพร้อมมาตรการส่งออกทุเรียนไทยปลอดเชื้อ Covid-19 เน้นย้ําความสําคัญมาตรฐาน GAP และ GMP
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์พร้อมด้วยนายระพีภัทร์จันทรศรีวงศ์อธิบดีกรมวิชาการเกษตรนายภัสชญภณหมื่นแจ้งรองอธิบดีกรมวิชาการเกษตรและคณะผู้บริการกระทรวงเกษตรและสหกรณ์ตรวจเยี่ยมสวนกระดุมทองซึ่งได้รับการรับรองมาตรฐานสินค้าเกษตรการปฏิบัติทางการเกษตรที่ดีสําหรับพืชอาหาร(GAPทุเรียน)เมื่อวันที่20ก.พ.65และเป็นสวนทุเรียนต้นแบบที่ปฏิบัติตามมาตรการการส่งออกผลไม้ไปจีนGAP Plusโดยรับฟังการดําเนินงานและเยี่ยมชมผลผลิตทุเรียนเพื่อเป็นการประชาสัมพันธ์ผลผลิตทุเรียนคุณภาพณสวนกระดุมทองอ.ขลุงจ.จันทบุรี
รมช.มนัญญากล่าวว่าอยากเชิญชวนให้เกษตรกรและผู้ประกอบการล้งให้ความสําคัญกับมาตรฐานGAP (Good Agricultural Practice)และGMP (Good Manufacturing Practice : GMP)เพื่อให้ได้ผลผลิตที่ดีมีคุณภาพได้มาตรฐานอีกทั้งยังปลอดภัยต่อตัวเกษตรกรและผู้บริโภคไม่ทําลายสิ่งแวดล้อมซึ่งประเทศจีนเป็นคู่ค้าหลักของไทยได้มีการทําพิธีสารระหว่างกระทรวงที่เกี่ยวข้องกัน2ประเทศไทย-จีนผลไม้ไทย5ชนิดคือทุเรียนมังคุดลําไยลิ้นจี่มะม่วงและของจีน5ชนิดคือแอปเปิ้ลสาลี่ส้มพุทราองุ่นที่ต้องขึ้นทะเบียนสวนและโรงคัดบรรจุและจากสถานการณ์Covid-19จีนเข้มงวดจริงจังกับมาตรฐานผลไม้สดจากไทยโดยให้ไทยตรวจเข้มในการออกใบรับรองสุขอนามัยพืชดังนั้นที่สวนทุเรียนของเกษตรกรต้องมีGAPและโรงคัดบรรจุต้องมีมาตรฐานGMPเพื่อการตรวจสอบย้อนกลับทุเรียนที่มีปัญหาและรับรองมาตรฐานทุเรียนไทยที่ส่งออกตลาดต่างประเทศให้มีคุณภาพแสดงศักยภาพของทุเรียน/ผลไม้ไทยที่มีคุณภาพมาตรฐานเหนือกว่าประเทศเพื่อนบ้านอาเซียนในตอนนี้ซึ่งปัจจุบันเป็นคู่แข่งขันที่สําคัญ
สําหรับสวนกระดุมทองได้ปฏิบัติตามมาตรฐานGAPพืชการปฏิบัติทางการเกษตรที่ดีในการผลิตทุเรียนเพื่อให้ได้ผลผลิตที่ดีมีคุณภาพได้มาตรฐานปลอดภัยทั้งต่อผู้ผลิตและผู้บริโภคโดยการเตรียมพื้นที่ปลูกการเตรียมพันธุ์การปลูกการดูแลรักษาการเก็บเกี่ยวการขนส่งการปฏิบัติหลังการเก็บเกี่ยวและมีการจดบันทึกการปฏิบัติงานทุกขั้นตอนเพื่อให้กระบวนการผลิตมีคุณภาพและได้มาตรฐานสามารถตรวจสอบได้เป็นที่ต้องการของตลาดทั้งในและต่างประเทศนอกจากนี้สวนกระดุมทองยังได้ปฏิบัติตามมาตรการป้องกันเชื้อCovid-19 ในสวนอย่างเคร่งครัด
นอกจากนี้รมช.เกษตรฯยังได้ติดตามการเตรียมความพร้อมตามมาตรการส่งออกทุเรียนไทยปลอดเชื้อCovid-19ไปยังสาธารณรัฐประชาชนจีนภายใต้มาตรการควบคุมCovid-19ณโรงคัดบรรจุบริษัทดรากอนเฟรชฟรุทจํากัดของนายสัญชัยปุรณะชัยคีรีนายกสมาคมผู้ค้าผลไม้และผู้ส่งออกผลไม้ไทยตําบลมะขามอําเภอมะขามจังหวัดจันทบุรีโดยตรวจเยี่ยมการปฏิบัติงานของเจ้าหน้าที่ในการตรวจสอบคุณภาพผลไม้สดการตรวจสอบศัตรูพืชและการตรวจตามมาตรการGMP Plusอีกด้วย
รัฐบาลไทย-ข่าวทำเนียบรัฐบาล-โฆษก กสร. แจง รมว.สุชาติ ห่วงใยลูกจ้างโรงงานปราจีนบุรี หลังหยุดกิจการชั่วคราวและโดนเทค่าจ้าง สั่งการเร่งหาข้อยุติ
วันอาทิตย์ที่ 18 กรกฎาคม 2564
โฆษก กสร. แจง รมว.สุชาติ ห่วงใยลูกจ้างโรงงานปราจีนบุรี หลังหยุดกิจการชั่วคราวและโดนเทค่าจ้าง สั่งการเร่งหาข้อยุติ
รมว.สุชาติ ห่วงใยลูกจ้างบริษัท ฟ้าขวัญทิพย์ จํากัด จ.ปราจีนบุรี หลังลูกจ้างรวมตัวกันติดป้ายแสดงความไม่พอใจที่นายจ้างไม่จ่ายเงินเดือนตามที่ตกลง สั่งการกสร.ดําเนินการช่วยเหลือลูกจ้าง พร้อมตรวจสอบและหาข้อยุติจากกรณีบริษัทฯ ขอหยุดกิจการชั่วคราวตามมาตรา 75
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวชี้แจง ถึงเหตุการณ์เมื่อวันที่ 17 กรกฎาคม 2564 จากกรณีที่ลูกจ้างบริษัท ฟ้าขวัญทิพย์ จํากัด จังหวัดปราจีนบุรี ประกอบกิจการผลิตเอทานอลเพื่อเป็นเชื้อเพลิง ได้นําป้ายมาติดแสดงความไม่พอใจนายจ้างที่ประตูทางเข้าหลังนายจ้างไม่จ่ายเงินเดือนตามที่ตกลงไว้ โดยนายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยลูกจ้างที่ได้รับผลกระทบดังกล่าว จึงได้สั่งการให้กรมสวัสดิการและคุ้มครองแรงงานเร่งดําเนินการและหาข้อยุติ ซึ่งจากการตรวจสอบพบว่า บริษัท ฟ้าขวัญทิพย์ จํากัด ประสบปัญหาในการประกอบกิจการ เริ่มมีการจ่ายค่าจ้างไม่ตรงตามกําหนดเวลา โดยทางบริษัทฯ ได้แจ้งขอหยุดกิจการชั่วคราว มาตรา 75 ตามพระราชบัญญัติคุ้มครองแรงงาน พ.ศ.2541 ในเดือนสิงหาคม 2563 และมีการทํางานบางส่วนมาเป็นระยะ ซึ่งปัจจุบันบริษัทฯ แจ้งขอหยุดกิจการชั่วคราว จนถึงวันที่ 31 กรกฎาคม 2564 ในระหว่างหยุดกิจการชั่วคราวได้จ่ายเงินให้ลูกจ้างในอัตราร้อยละ 75 แต่บริษัทฯ มีการจ่ายค่าจ้างและเงินระหว่างหยุดชั่วคราวให้ลูกจ้างไม่ครบถ้วน โดยในงวดค่าจ้างเดือนพฤษภาคม 2564 บริษัทฯ จ่ายค่าจ้างและเงินในระหว่างหยุดชั่วคราวให้ลูกจ้างร้อยละ 30 ของค่าจ้างและเงินในระหว่างหยุดชั่วคราวที่ลูกจ้างมีสิทธิได้รับ กระทั่งเมื่อวันที่ 24 มิถุนายน 2564 พนักงานตรวจแรงงานได้เข้ารับคําร้องของลูกจ้าง ณ สถานที่ทํางานของลูกจ้างเพื่ออํานวยความสะดวก มีลูกจ้างประสงค์ยื่นคําร้องรวม 52 คน โดยพนักงานตรวจแรงงานได้มีคําสั่งให้นายจ้างมาพบครั้งแรกในวันที่ 7 กรกฎาคม 2564 แต่เนื่องจากสถานการณ์โควิด-19 นายจ้างขอเลื่อนนัดพบ พนักงานตรวจแรงงานจึงได้สั่งการให้นายจ้างเร่งชี้แจงข้อเท็จจริงและส่งหลักฐาน
โฆษก กสร. กล่าวเพิ่มเติมว่า เมื่อวันที่ 14 กรกฎาคม 2564 นายจ้างได้เข้าพบเพื่อแจ้งข้อเท็จจริงพร้อมส่งหลักฐานต่อพนักงานตรวจแรงงาน ล่าสุดจากการตรวจสอบพบว่านายจ้างแจ้งว่าจะจ่ายเงินให้ลูกจ้างในวันที่ 15 กรกฎาคม 2564 แต่นายจ้างกลับไม่จ่ายค่าจ้างและเงินระหว่างหยุดกิจการตามที่นัดหมายไว้ กรมจึงได้สั่งการให้สํานักงานสวัสดิการและคุ้มครองแรงงานจังหวัดปราจีนบุรี ดําเนินการออกคําสั่งให้นายจ้างปฏิบัติให้ถูกต้องตามกฎหมายเพื่อให้ช่วยเหลือลูกจ้างที่ได้รับความเดือดร้อนโดยเร็วที่สุด
รัฐบาลไทย-ข่าวทำเนียบรัฐบาล-ก.อุตฯ บันทึกเทปถวายพระพรชัยมงคล สมเด็จพระนางเจ้าฯ พระบรมราชินี ในโอกาสวันเฉลิมพระชนมพรรษา 3 มิถุนายน 2565
วันอังคารที่ 17 พฤษภาคม 2565
ก.อุตฯ บันทึกเทปถวายพระพรชัยมงคล สมเด็จพระนางเจ้าฯ พระบรมราชินี ในโอกาสวันเฉลิมพระชนมพรรษา 3 มิถุนายน 2565
ก.อุตฯ บันทึกเทปถวายพระพรชัยมงคล สมเด็จพระนางเจ้าฯ พระบรมราชินี ในโอกาสวันเฉลิมพระชนมพรรษา 3 มิถุนายน 2565
ก.อุตฯ บันทึกเทปถวายพระพรชัยมงคล สมเด็จพระนางเจ้าฯ พระบรมราชินี ในโอกาสวันเฉลิมพระชนมพรรษา 3 มิถุนายน 2565
วันนี้ (17 พฤษภาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายสมพล โนดไธสง นายเดชา จาตุธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 เพื่อแสดงความจงรักภักดีและสํานึกในพระมหากรุณาธิคุณ ณ สถานีวิทยุโทรทัศน์แห่งประเทศไทย กรมประชาสัมพันธ์ ถนนวิภาวดีรังสิต
รัฐบาลไทย-ข่าวทำเนียบรัฐบาล-พม. เปิดช่องทางออนไลน์ ยื่นขอรับเงินสงเคราะห์ฯ ช่วยเหลือผู้ประสบปัญหาความเดือดร้อนทางสังคม ในสถานการณ์โควิด-19
วันศุกร์ที่ 13 สิงหาคม 2564
พม. เปิดช่องทางออนไลน์ ยื่นขอรับเงินสงเคราะห์ฯ ช่วยเหลือผู้ประสบปัญหาความเดือดร้อนทางสังคม ในสถานการณ์โควิด-19
พม. เปิดช่องทางออนไลน์ ยื่นขอรับเงินสงเคราะห์ฯ ช่วยเหลือผู้ประสบปัญหาความเดือดร้อนทางสังคมในสถานการณ์โควิด-19
เมื่อวันที่10 ส.ค. 64เวลา 16.00 น. ณ กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กทม. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. พร้อมด้วยนางสาวซาราห์ บินเย๊าะห์ รองอธิบดีกรมพัฒนาสังคมและสวัสดิการ (รองอธิบดี พส.) ในฐานะโฆษก พส. ร่วมเปิดเผยเกี่ยวกับการยื่นขอรับบริการเงินช่วยเหลือแบบออนไลน์ (E-Service) ซึ่งเป็นเงินสงเคราะห์ครอบครัวผู้มีรายได้น้อยและผู้ไร้ที่พึ่ง ผ่านการยื่นคําร้องในระบบ ยื่นคําขอรับบริการ ในเว็บไซต์ www.dsdwservice.dsdw.go.th/Petitions/Petition
นายอนุกูล กล่าวว่า เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ส่งผลให้ประชาชนทุกกล่มเป้าหมายได้รับผลกระทบทั้งด้านเศรษฐกิจและสังคมเป็นวงกว้างทั่วประเทศ และมีแนวโน้มเพิ่มมากขึ้น ทั้งนี้ กระทรวงการพัฒนาสังคมและความมั่นคงของมนุษย์ (พม.) มีภารกิจสําคัญในการช่วยเหลือดูแลกลุ่มเป้าหมายที่ประสบปัญหาความเดือดร้อนทางสังคม ซึ่งกรมพัฒนาสังคมและสวัสดิการ (พส.) ได้มีนโยบายเปิดช่องทางการช่วยเหลือแบบออนไลน์ (E-Service) เพิ่มเติมเพื่ออํานวยความสะดวกและการให้บริการด้วยความรวดเร็วแก่กลุ่มเป้าหมายในช่วงสถานการณ์โรคโควิด-19 ซึ่งจากเดิมที่จะต้องเดินทางเข้าไปขอความช่วยเหลือด้วยตนเองที่หน่วยงานของกระทรวง พม. ทั้งในส่วนกลางและต่างจังหวัดทั่วประเทศ สําหรับผู้ขอรับเงินสงเคราะห์ครอบครัวผู้มีรายได้น้อยและผู้ไร้ที่พึ่งแบบออนไลน์ (E-Service) สามารถยื่นคําร้องในระบบยื่นคําขอรับบริการ ในเว็บไซต์ www.dsdwservice.dsdw.go.th/Petitions/Petition โดยมีคุณสมบัติเป็นผู้ที่ประสบปัญหาความเดือดร้อน ครอบครัวผู้มีรายได้น้อย ด้วยเหตุที่หัวหน้าครอบครัวเสียชีวิต ทอดทิ้ง สาบสูญ หรือต้องโทษจําคุก เจ็บป่วยเรื้อรัง หรือพิการไม่สามารถประกอบอาชีพได้ ประสบปัญหายากลําบากไม่สามารถดูแลครอบครัวได้ และคนไร้ที่พึ่ง ตามระเบียบกรมพัฒนาสังคมและสวัสดิการ ว่าด้วยการสงเคราะห์ครอบครัวผู้มีรายได้น้อยและผู้ไร้ที่พึ่ง พ.ศ. 2552 โดยให้ความช่วยเหลือครอบครัวละไม่เกิน 3,000 บาท ซึ่งหลักเกณฑ์การช่วยเหลือขึ้นอยู่กับการวินิจฉัยของนักสังคมสงเคราะห์ หรือเจ้าหน้าที่ซึ่งได้รับมอบหมาย
นางสาวซาราห์ กล่าวเพิ่มเติมว่า เมื่อกระทรวง พม. โดย พส. ได้รับข้อมูลของผู้ขอรับเงินสงเคราะห์ฯ ในระบบ ยื่นคําขอรับบริการ ทางเจ้าหน้าที่ พส. จะโทรกลับเพื่อติดต่อสอบถาม และนัดหมายวันลงพื้นที่เยี่ยมบ้าน จากนั้น เจ้าหน้าที่จะลงพื้นที่เยี่ยมบ้านตามหลักและกระบวนการสังคมสงเคราะห์ เพื่อตรวจสอบข้อมูลและข้อเท็จจริงตามที่กรอกไว้ในระบบ และสุดท้าย จะมีการพิจารณาคุณสมบัติของผู้ขอรับเงินสงเคราะห์ฯ ว่าเป็นไปตามระเบียบกรมพัฒนาสังคมและสวัสดิการ ว่าด้วยการสงเคราะห์ครอบครัวผู้มีรายได้น้อยและผู้ไร้ที่พึ่ง พ.ศ. 2552 โดย พส. จะโอนเงินเข้าบัญชีของผู้ขอรับเงินสงเคราะห์ โดยเร็วที่สุด ผ่านระบบ Krungthai Corporate Online
รัฐบาลไทย-ข่าวทำเนียบรัฐบาล-กมธ.ปาล์มน้ำมัน ยื่นหนังสือ รมว.ยุติธรรม ขอดีเอสไอสอบชุมนุมสหกรณ์ปาล์มน้ำมันกระบี่ หลังพบกลุ่มบริหารทำขาดทุน 1,000 ล้าน
วันพุธที่ 16 มิถุนายน 2564
กมธ.ปาล์มน้ํามัน ยื่นหนังสือ รมว.ยุติธรรม ขอดีเอสไอสอบชุมนุมสหกรณ์ปาล์มน้ํามันกระบี่ หลังพบกลุ่มบริหารทําขาดทุน 1,000 ล้าน
กมธ.ปาล์มน้ํามัน ยื่นหนังสือถึง รัฐมนตรีว่าการกระทรวงยุติธรรม ขอกรมสอบสวนคดีพิเศษสอบชุมนุมสหกรณ์ปาล์มน้ํามันกระบี่ พบมีพฤติกรรมข่มขู่ เชื่อมีทุจริตเพราะเดิมกําไรปีละ 300 ล้าน
เมื่อวานนี้ เวลา 14.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย พ.ต.ท.กรวัชร์ ปานประภากร อธิบดีกรมสอบสวนคดีพิเศษ (ดีเอสไอ) รับหนังสือจาก นายวีระกร คําประกอบ ส.ส.นครสวรรค์ พรรคพลังประชารัฐ ในฐานะประธานกรรมาธิการวิสามัญพิจารณาศึกษาการบริหารจัดการปาล์มน้ํามันอย่างเป็นระบบ นายสัณหพจน์ สุขศรีเมือง ส.ส.นครศรีธรรมราช พรรคพลังประชารัฐ และนายสาคร เกี่ยวข้อง ส.ส.กระบี่ พรรคประชาธิปัตย์
นายวีระกร กล่าวว่า ตนในฐานะประธาน กมธ.วิสามัญพิจารณาศึกษาการบริหารจัดการปาล์มน้ํามันอย่างเป็นระบบ ได้พบเห็นถึงปัญหาความเดือดร้อนของพี่น้องผู้ประกอบการและเกษตรกรชาวสวนปาล์มน้ํามัน โดยชุมนุมสหกรณ์ปาล์มน้ํามันจังหวัดกระบี่ ที่ถือเป็นองค์กรหลักในการกําหนดราคาปาล์ม แต่ที่ผ่านมามีคนกลุ่มหนึ่งเข้ามาบริหาร ทําให้จากเดิมที่สหกรณ์มีกําไรปีละประมาณ 200-300 ล้านบาท แต่เมื่อคนกลุ่มนี้เข้ามาบริหารกลับขาดทุนกว่า 1,000 ล้านบาท พนักงานไม่ได้รับเงินเดือน เกษตรกรที่นําปาล์มมาขายก็ไม่ได้เงิน จึงอยากให้ดีเอสไอช่วยตรวจสอบกรณีนี้ อยากให้เอาผิดนําเงินส่วนที่เขาโกงไปกลับคืนมา เพราะตนทราบมาว่ามีการใช้อิทธิพลข่มขู่คนในพื้นที่ด้วย
ด้านนายสมศักดิ์ กล่าวว่า เรื่องนี้ตนจะมอบหมายให้อธิบดีดีเอสไอตั้งทีมสอบสวนโดยเร็ว เพื่อตรวจสอบข้อเท็จจริงในกรณีดังกล่าว และขอข้อมูลประสานงานกับ กมธ.ฯ เพื่อให้เกิดความรวดเร็ว
รัฐบาลไทย-ข่าวทำเนียบรัฐบาล-กระทรวงมหาดไทย จัดกิจกรรมเนื่องในวันพระราชทานธงชาติไทย 28 กันยายน (Thai National Flag Day) ประจำปี 2564
วันอังคารที่ 28 กันยายน 2564
กระทรวงมหาดไทย จัดกิจกรรมเนื่องในวันพระราชทานธงชาติไทย 28 กันยายน (Thai National Flag Day) ประจําปี 2564
กระทรวงมหาดไทย จัดกิจกรรมเนื่องในวันพระราชทานธงชาติไทย 28 กันยายน (Thai National Flag Day) ประจําปี 2564
วันนี้ (28 ก.ย.64) เวลา 08.00 น. ที่บริเวณโถงมุขชั้น 1 หน้าเสาธง ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย นําคณะผู้บริหารระดับสูง และข้าราชการในสังกัดกระทรวงมหาดไทย จัดกิจกรรมเนื่องในวันพระราชทานธงชาติไทย 28 กันยายน ประจําปี 2564 โดยมี นายธนาคม จงจิระ อธิบดีกรมการปกครอง นายชยาวุธ จันทร นายสมคิด จันทมฤก นายอรรษิษฐ์ สัมพันธรัตน์ นายนิรัตน์ พงษ์สิทธิถาวร รองปลัดกระทรวงมหาดไทย และผู้บริหารระดับสูง ร่วมกิจกรรม
นายฉัตรชัย พรหมเลิศ เปิดเผยว่าสํานักนายกรัฐมนตรี แจ้งว่า ตามที่คณะรัฐมนตรีได้มีมติเมื่อวันที่ 20 กันยายน 2559 เห็นชอบกําหนดให้วันที่ 28 กันยายน ของทุกปี เป็นวันพระราชทานธงชาติไทย (Thai National Flag Day) รวมทั้งกําหนดให้มีการชักธงและประดับธงชาติไทยในวันดังกล่าว เพื่อเป็นการสร้างความภาคภูมิใจของคนในชาติ และเป็นการน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัวที่ทรงพระราชทานธงไตรรงค์ เป็นธงชาติไทย โดยในปีนี้ ตรงกับวันอังคารที่ 28 กันยายน 2564 ซึ่งในส่วนกลางจัดขึ้นที่ศาลาว่าการกระทรวงมหาดไทย พร้อมทั้งได้แจ้งไปยังผู้ว่าราชการจังหวัดทุกจังหวัด จัดกิจกรรมในส่วนภูมิภาค โดยพร้อมเพรียงกัน
ทั้งนี้ ในการดําเนินกิจกรรมได้ปฏิบัติตามมาตรการการป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด